শুধু বলেই থামেননি মনোজ, ঋত্বিক কে নিজের সই করা একটা ব্যাটও উপহার দিয়ে দিয়েছেন। এই ব্যাট নিয়েই ১৫ বছরের ছেলেটা আগামি দিনে মাঠে নামবে। স্কুলের গেম টিচারও এগিয়ে এসেছেন একজোড়া বুট নিয়ে। ভাগ্যিস স্কুল ক্রিকেটে ইতিহাসটা গড়ল ঋত্বিক। আশিষ সিংহ বললেন, “ছোটবেলায় ঘরে একটা কাঠের স্কেল কে ব্যাট বানিয়ে আর জলের বোতলের ছিপিকে বলের মতো ব্যাবহার করত ঋত্বিক। ক্রিকেট ছিল ওর ধ্যানজ্ঞান। কিন্তু কোন কোচিং ক্যাম্পে ভর্তি করতে পারিনি টাকার অভাবে।”